**ԱՄՓՈՓԱԹԵՐԹ**

«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2011 ԹՎԱԿԱՆԻ ՕԳՈՍՏՈՍԻ 25-Ի N 1241-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**» **ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻ ԿՈՂՄԻՑ ՍՏԱՑՎԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ**

|  |  |  |  |
| --- | --- | --- | --- |
| **Դիտողության, առաջարկության հեղինակը**  **(գրության համարը և ամսաթիվը)** | **Դիտողությունների և առաջարկությունների բովանդակությունը** | **Եզրակացություն** | **Կատարված փոփոխությունները** |
| 1. ՀՀ աշխատանքի և սոցիալական հարցերի նախարարության 07.09.2018 թվականի թիվ  ՄԹ/ԱՄ-2-4/13112-18 գրություն | 1. «ՀՀ կառավարության 2011 թվականի օգոստոսի 25-ի N 1241-Ն որոշման մեջ լրացումներ և փոփոխություններ կատարելու մասին» Կառավարության որոշման նախագծի վերաբերյալ առաջարկություններ և դիտողություններ չկան: | Ընդունվել է ի գիտություն։ |  |
| 2. ՀՀ ֆինանսների նախարարության  18.09.2018 թվականի թիվ  01/11-1/16866-18  գրություն | 2. «ՀՀ կառավարության 2011 թվականի օգոստոսի 25-ի N 1241-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշման նախագիծը (այսուհետ` Նախագիծ)` հայտնում ենք հետևյալը.  ՀՀ կառավարության 2011 թվականի օգոստոսի 25-ի N 1241-Ն որոշման N 2 հավելվածով «Հանրակացարաններ» ՊՈԱԿ-ին ամրացվող գույքի կազմում ընդգրկված է նաև ք. Երևան, Վարդաշեն, 6-րդ փող., N 68 գույքը, որը, սակայն, Նախագծով նոր խմբագրությամբ շարադրվող N 2 հավելվածի աղյուսակում բացակայում է:  Հաշվի առնելով վերոգրյալը՝ հայտնում ենք, որ Նախագծի ընդունմամբ անհայտ է մնում նշված գույքի հետագա ճակատագիրը:  Միևնույն ժամանակ հայտնում ենք, որ Նախագծի վերաբերյալ այլ առարկություններ չունենք՝ պայմանով, որ վերջինիս ընդունումը չի հանգեցնի ՀՀ պետական բյուջեից լրացուցիչ ֆինանսական միջոցների հատկացման անհրաժեշտության: | Ընդունվել է ի գիտություն։ | ք. Երևան, Վարդաշեն, 6-րդ փող., N 68 գույքը նոր խմաբագրությամբ շարադրվող որոշման հավելվածում չի ընդգրկվել, քանի որ այդ գույքի նկատմամբ ՊՈԱԿ-ը սպասարկում չի իրականացնում: Այդ գույքը շարունակում է մնալ Պետական գույքի կառավարման կոմիտեի հաշվեկշռում, բայց ՊՈԱԿ-ին ամրացվող գույք չի հանդիսանում:  ՀՀ պետական բյուջեի մասով հայտնում ենք, որ Նախագծի ընդունումը ՀՀ պետական բյուջեի ծախսերում ավելացում չի առաջացնում: |
| 1. ՀՀ պետական գույքի կառավարման կոմիտե 11.09.2018 թվականի թիվ 01/13.14/5342-18 գրություն   ՀՀ պետական գույքի կառավարման կոմիտե  2019 թվականի փետրվարի 14-ի թիվ 01/22.31/860-19 գրություն | «ՀՀ կառավարության 2011 թվականի օգոստոսի 25-ի N 1241-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշման նախագիծը (այսուհետ` Նախագիծ)` հայտնում ենք հետևյալ դիտողություններն ու առաջարկությունները.  1)Նախագծի`  1-ին կետի 2-րդ ենթակետով տրված ձևակերպումը պատճառաբանված չէ: Մասնավորածես, պարզ չէ, թե որ օրենքի հիման վրա է տվյալ դեպքում ՀՀ կառավարությունը որոշում ընդունում, որ Նախագծի N2 հավելվածի Ցանկ 2-ում նշված գույքը սեփականաշնորհման ենթակա չէ:  2)1-ին կետի 3-րդ ենթակետի «բ» պարբերությամբ կատարվող լրացումը չի համապատասխանում օրենսդրական տեխնիկայի կանոններին` «3) Որոշման 8.1-ին կետում` բ) լրացնել հետևյալ բովանդակությամբ 8.2-րդ կետով`» ձևակերպումը սխալ է  2. Նախագծի 1-ին կետի 3-րդ ենթակետի «բ» պարբերությամբ լրացվում է հետևյալ դրույթը «8.2. Թույլատրել «Հանրակացարաններ» պետական ոչ առևտրային կազմակերպությանը իրականացնել սույն որոշման N2 հավելվածի Ցանկ 2-ում ընդգրկված շենքերում առկա և իր հաշվեկշռում ներառված շարժական գույքի պահպանման սպասարկման և վերանորոգման աշխատանքների իրականացումը», իսկ Նախագծի N2 հավելվածի Ցանկ 2-ի վերնագիրն ունի հետևյալ բովանդակությունը` «Հանրակացարաններ» պետական ոչ առևտրային կազմակերպությանն ամրացվող, սոցիալական ծառայությունների մատուցման ենթակա տարածքների»: Մինչդեռ, ինչպես ՀՀ կառավարության 2011 թվականի օգոստոսի 25-ի N1241-Ն որոշման մեջ, այնպես էլ Նախագծում առկա չէ դրույթ, թե որոշման թիվ 2 հավելվածում նշված և թե Նախագծի 1-ին կետի 7-րդ կետով խմբագրվող թիվ 2 հավելվածի 2-րդ ցանկում նշված գույքը «Հանրակացարաններ» պետական ոչ առևտրային կազմակերպությանն ամրացնելու մասին:  Հարկ եմ համարում նշել, որ ՀՀ կառավարության 2011 թվականի օգոստոսի 25-ի N 1241–Ն որոշումը ևս պարունակում է անհստակություն: Մասնավորապես, որոշումից պարզ չէ թե հատկապես որ շենքերն ու շինություներն են ամրացվել «Հայաստանի Հանրապետության տարածքային կառավարման և զարգացման նախարարության միգրացիոն պետական ծառայության աշխատակազմ» պետական կառավարչական հիմնարկին:  Բացի այդ, որոշման թիվ 2 հավելվածում նշված է « «Հանրակացարաններ» պետական ոչ առևտրային կազմակերպեւթյանն ամրացվող գույքի կազմ», սակայն որոշման մեջ բացակայում է այդ հավելվածում նշված գույքը ՊՈԱԿ-ին ամրացնելու մասին կառավարության որոշումը:  3. Նախագծի 1-ին կետի 4-րդ ենթակետով թույլատրվում է «Հանրակացարաններ» պետական ոչ առևտրային կազմակերպությանը սույն որոշման N2 հավելվածի Ցանկ 1-ի 3-րդ կետում նշված շենքի թիվ 127 սենյակը (17.4 քառ. մ.) և 4-րդ կետում նշված շենքի թիվ 313 սենյակը (18.6 քառ. մ.), և սույն որոշման N2 հավելվածի Ցանկ 2-ի 1-ին կետում նշված շենքի թիվ 301 սենյակը (51.2 քառ. մ.) և 2-րդ կետում նշված շենքի թիվ 47 սենյակը (45.6 քառ. մ.) օգտագործել որպես աշխատասենյակներ: Մինչդեռ, թե որոշումից և թե Նախագծից չի հետևում, որ այդ սենյակները «Պետական ոչ առևտրային կազմակերպությունների մասին» ՀՀ օրենքի 5-րդ հոդվածի համաձայն ամրացված կամ ամրացվում են ՊՈԱԿ-ին: Միաժամանակ, տեղեկանք հիմնավորման մեջ բացակայում են նշված բնակելի տարածքները ՊՈԱԿ-ի կողմից որպես աշխատասենյակներ օգտագործելու նպատակահարմարության և անհրաժեշտութան հիմնավորումը:  Բացի այդ, «Պետական ոչ առևտրային կազմակերպությունների մասին» ՀՀ օրենքի 5-րդ հոդվածի 5-րդ մասի համաձայն. «5. Հիմնադրի կողմից պետական կազմակերպությանն ամրացված անշարժ գույքի կամ պետական պարտադիր գրանցման ենթակա գույքի նկատմամբ պետական կազմակերպության օգտագործման իրավունքը ծագում է դրանց նկատմամբ իրավունքի պետական գրանցման պահից»:  4. Նախագծի Ցանկ 2-ի 2-րդ կետում նշված` ՀՀ Արարատի մարզի Դարբնիկ գյուղի 5-րդ փող. N3 հասցեում գտնվող անշարժ գույքի ընդհանուր մակերեսը համաձայն իրավունքի գրանցման վկայականի կազմում է 2695.9 քմ. (գյուղատնտեսական քոլեջ 2642.5 քմ., բունկեր 31.5 քմ. պոմպակայան 21.9 քմ.):  5. Միաժամանակ առաջարկում եմ Նախագծի 8.3 կետում հատկացնել «Հանրակացարաններ» պետական ոչ առևտրային կազմակերպությանը սենյակների օգտագործման տրամադրման ձևը:  Ելնելով վերը նշվածից` Կոմիտեն գտնում է, որ որոշման նախագիծը լրամշակման կարիք ունի:  1. Հաշվի առնելով, որ «**Հայաստանի Հանրապետության կառավարության 2011 թվականի օգոստոսի 25-ի N 1241-Ն որոշման մեջ լրացումներ և փոփոխություններ կատարելու մասին»** ՀՀ կառավարության որոշման նախագծով չեղյալ է ճանաչվում որոշման 8.1 կետը (որով հստակեցված են «Հանրակացարաներ» ՊՈԱԿ-ի կողմից սպասարկվող տարածքները)՝ առաջարկում եմ սահմանել նոր 10.1 կետ և նշել հավելվածները, որտեղ նշված են ՊՈԱԿ-ի կողմից սպասարկվող տարածքները:  2. Տարածքների անհատույց օգտագործման իրավունքով հատկացման, համապատասխան պայմանագրի կնքման, նոտարական վավերացման և իրավունքների  պետական գրանցման աշխատանքների իրականացման վերաբերյալ ավելացնել նոր կետ:  3. Պետական գույքի կառավարման կոմիտեի կողմից ՀՀ օրենսդրությամբ սահմանված կարգով շրջանառության մեջ է դրվել «Հայաստանի Հանրապետության կառավարության 2011 թվականի մարտի 24-ի թիվ 305-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծ, որը դեռևս 07.03.2018թ. ներկայացվել է ՀՀ կառավարության քննարկմանը:  Նախագծում հաշվի է առնվել նաև ՀՀ տարածքային կառավարման և զարգացման նախարարության միգրացիոն ծառայության 18.01.2018թ. N06/409-18 գրությամբ ներկայացված առաջարկը, ըստ որի ՀՀ կառավարության 2011 թվականի մարտի 24-ի թիվ 305-Ն որոշման N2 հավելվածի 26-րդ կետի 3-րդ սյունակում նախատեսվում են կատարել հետևյալ փոփոխությունները. «քաղ. Երևան, Մոլդովական 70» բառերը փոխարինել «ք. Երևան, Մոլդովական փող. 29/1 մասնաշենք, բացառությամբ 1-ին հարկում գտնվող թիվ 1, 2, 3, 5, 6, 7, 8, 9, 10, 11, 12 բնակարանները և 3-րդ հարկում գտնվող թիվ 301, 302, 303, 304, 305, 306, 307, 309, 310, 311, 312, 313, 314 բնակարանները և ք. Երևան, Մոլդովական փող. 29/2 մասնաշենք)» բառերով:  Նախագիծը 23.04.2018թ.  N01/ 13.15/2853-18 գրությամբ  ներկայացվել է ՀՀ տարածքային կառավարման և զարգացման նախարարություն՝ կարծիքի, ստացվել է դրական կարծիք:  Տեղեկացնում եմ, նաև որ նախագծի լրամշակված տարբերակը 24.01.2019 թվականին ներկայացվել է ՀՀ  կառավարության քննարկմանը: | Ընդունվել է մասնակի:  Ընդունվել է մասնակի: | 1. Ներկայացված գրության 1-ին կետի վերաբերյալ հայտնում ենք՝  Սահմանադրության 154-րդ հոդվածի 2-րդ մասով սահմանվում է. «Կառավարությունը կառավարում է պետական սեփականությունը:»:  Ինչ վերաբերում է ամրագրման անհրաժեշտությանը, ապա հայտնում ենք, որ նշված գույքի սեփականաշնորհման հնարավորության սահմանափակումը պայմանավորված է այն հանգամանքով, որ այստեղ բնակվող բնակիչների նկատմամբ իրականացվում են նաև սոցիալական ծառայություններ և անշարժ գույքը կահավորված և հարմարեցված է այնպես, որ հնարավորություն է ընձեռում փախստականներին որոշակի ծառայություններ մատուցել: Փախստականների ժամանակավոր բնակության պայմաններ ապահովող միակ տարածքները նշված անշարժ գույքն է:  Միաժամանակ, սեփականաշնորհման լրացուցիչ երաշխիքի ամրագրումը հնարավորություն է տալիս, դոնորների աջակցությամբ իրականացնել ծրագրեր, որը կարող է իրականացվել փախստականների ժամանակավոր բնակեցման նպատակով նախատեսված հատուկ տարածքում:  Կառավարության 2008 թվականի օգոստոսի 21-ի թիվ 935-Ն որոշման 1-ին կետի համաձայն Նախագծի N2 հավելվածի Ցանկ 2-ում նշված ՀՀ Արարատի մարզ, գ. Դարբնիկ,5 փող., N3 հասցեում գտնվող շենքը հատկացվել է այդ ժամանակ գործող «Հանրակացարաններ» ԲԲԸ-ին, որի իրավահաջորդն է «Հանրակացարաններ» ՊՈԱԿ-ը, փախստականներին անհատույց օգտագործման տրամադրելու նպատակով: Նույն նպատակով է օգտագործվում նաև Նախագծի N2 հավելվածի Ցանկ 2-ում նշված Քաղ. Երևան, Նոր Նորքի 2-րդ զանգվ., Մոլդովական 29/1 շենքի 1-ին հարկի ձախ հատվածը և 3-րդ հարկը:    2. Ներկայացված գրության 1-ին կետի վերաբերյալ հայտնում ենք՝  Ընդունվել է, նախագծում կատարվել է համապատասխան փոփոխություն:  3. Ներկայացված գրության 3-րդ կետի վերաբերյալ հայտնում ենք՝  Ընդունվել է: Նախագծում կատարվել է համապատասխան լրացում:  Միաժամանակ, հայտնում ենք, որ որոշման N2 հավելվածի Ցանկ 2-ում ներառված են միայն այն տարածքները, որոնք ընդհանուր օգտագործման տարածքներ չեն հանդիսանում:  4. Ներկայացված գրության 4-րդ կետի վերաբերյալ հայտնում ենք՝  Նախագծով նախատեսվող առանձին աշխատասենյակների տրամադրման կապակցությամբ, հայտնում ենք, ՊՈԱԿ-ի հիմնադրումով Կառավարությունը բացի ՀՀ կառավարության 2011 թվականի օգոստոսի 25-ի N 1241-Ն որոշմամբ նախատեսված անշարժ գույքից որևէ այլ գույք չի ամրացրել ՊՈԱԿ-ին, հետևապես չի կարող գոյություն ունենալ որևէ կազմակերպություն, որ չունի գտնվելու վայր, աշխատասենյակ կամ հասցե: Ներկայումս ՊՈԱԿ-ն իր գործունեությունն իրականացնում է Նախագծի 1-ին կետի 4-րդ ենթակետով նախատեսված սենյակներում, սակայն դրան անհրաժեշտ է իրավական ամրագրում տալ: Իսկ դրանից հետո նաև պետական գրանցում:  5. Ներկայացված գրության 4-րդ կետի վերաբերյալ հայտնում ենք՝  Նախագծի Ցանկ 2-ի 2-րդ կետում նշված` ՀՀ Արարատի մարզի Դարբնիկ գյուղի 5-րդ փող. N3 հասցեում գտնվող անշարժ գույքի ընդհանուր մակերեսի համար հիմք է ընդունված է ՀՀ կառավարության 2011 թվականի օգոստոսի 25-ի N 1241-Ն որոշմամբ սահմանված մակերեսը, սակայն հիմք է ընդունվում Ձեր ներկայացված գրությունը և նախագծում կատարվել է համապատասխան փոփոխություն:      5. Ներկայացված գրության 5-րդ կետի վերաբերյալ հայտնում ենք՝  Ընդունվել է, կատարվել է համապատասխան լրացում:  1. Տվյալ առաջարկի կապակցությամբ հայտնում ենք, որ որոշման 8.1 կետը չեղյալ է ճանաչվել, քանի որ այն տեղափոխվել և ամրագրվել է որոշման նախագծի 7-րդ կետի 3-րդ ենթակետում: Դա պայմանավորված է եղել նրանով, որ ՊՈԱԿ-ի գործունեության առարկան և նպատակը բնութագրուղ դրույթները ամրագրված էին տարբեր կետերով և տարբեր ձևակերպմամբ, ինչն իրավական կարգավորումներում անորոշություն էր առաջացնում: Միաժամանակ, ավելի հստակեցնելու համար, նախագծով լրացվող որոշման 7-րդ կետի 3-րդ ենթակետում ավելացվել է «սպասարկում» ձևակերպումը:  Չնայած նրան, որ նոր՝ 10.1 կետ սահմանելն՝ ըստ էության, կբերի նույն փաստի ևս մեկ անգամ ամրագրելուն, նշված առաջարկն ընդունվել է, և նախագծում կատարվել է համապատասխան լրացում:  2. Սույն առաջարկի հետ կապված հայտնում ենք, որ Պետական ոչ առևտրային կազմակերպությունների մասին ՀՀ օրենքի 5-րդ հոդվածի 1-ին մասի համաձայն՝ հիմնադիրը կարող է պետական կազմակերպությանն անժամկետ և անհատույց օգտագործման իրավունքով ամրացնել ցանկացած գույք: Նույն օրենքի 9-րդ հոդվածի 3-րդ մասի համաձայն «Պետական կազմակերպության հիմնադրման մասին հիմնադրի որոշմամբ սահմանվում են ... պետական կազմակերպությանը սեփականության իրավունքով հանձնվող և (կամ) ամրացվող գույքի կազմը...»: Հետևապես, անժամկետ և անհատույց օգտագործման իրավունքը սահմանվում է ոչ թե նոտարական վավերացում պահանջող գործարքով, այլ հիմնադրի (կառավարության) որոշմամբ: Ինչ վերաբերում է գրանցմանը, ապա նույն օրենքի 5-րդ հոդվածի 5-րդ մասով արդեն իսկ այդ պահանջն ամրագրված է:  3. Հաշվի առնելով Պետական գույքի կառավարման կոմիտեի կողմից «Հայաստանի Հանրապետության կառավարության 2011 թվականի մարտի 24-ի թիվ 305-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը շրջանառության մեջ դնելու հանգամանքը, նախագծերի փաթեթից հանվել է մեր կողմից մշակված «Հայաստանի Հանրապետության կառավարության 2011 թվականի մարտի 24-ի թիվ 305-Ն որոշման մեջ փոփոխություն կատարելու մասին» ՀՀ կառավարության որոշման նախագիծը: |
| 4. ՀՀ արդարադատության նախարարության 25.10.2018 թվականի թիվ  01/19.2/625688-18 գրություն | 1.«Հայաստանի Հանրապետության կառավարության 2011 թվականի օգոստոսի 25-ի N 1241-Ն որոշման մեջ լրացումներ և փոփոխություներ կատարելու մասին» Հայաստանի Հանրապետության կառավարության որոշման նախագծի(այսուհետ՝ նախագիծ) 1-ին կետի 2-րդ ենթակետով Որոշման 8-րդ կետում լրացվող նախադասության համաձայն սույն որոշման N 2 հավելվածի Ցանկ 2-ում նշված գույքը սեփականաշնորհման ենթակա չէ: Այս առումով գտնում ենք, որ անհրաժեշտ է նաև հղում կատարել այն օրենքին, որի համաձայն նախատեսվում է նշված սահմանափակումը՝ համաձայն «Նորմատիվ իրավական ակտերի մասին» Օրենքի 17-րդ հոդվածի պահանջների և Սահմանադրությամբ ամրագրված իրավական որոշակիության սկզբունքի:    2.Նախագծի 1-ին կետի 7-րդ ենթակետում անհրաժեշտ է «բովանդակությամբ» բառը փոխարինել «խմբագրությամբ» բառով՝ համաձայն «Նորմատիվ իրավական ակտերի մասին» Օրենքի 33-րդ հոդվածի պահանջների: Միևնույն ժամանակ հարկ է նշել, որ սույն ենթակետի համաձայն նոր խմբագրությամբ շարադրվող Որոշման N1 Հավելվածի 10-րդ կետում ներկայացվում է «Հանրակացարաններ» պետական ոչ առևտրային կազմակերպության (այսուհետ՝ Կազմակերպություն) գործունեության հիմնական նպատակը, մինչդեռ Կազմակերպության գործունեության առարկան և նպատակները նախատեսված են Հայաստանի Հանրապետության կառավարության 2011 թվականի օգոստոսի 25-ի N 1241-Ն որոշման (այսուհետ՝ Որոշում) 7-րդ կետով, ուստի առաջարկում ենք, անհիմն կրկնությունները բացառելու նկատառումից ելնելով, Կազմակերպության գործունեության նպատակին վերաբերող կարգավորումները նախատեսել Որոշման 7-րդ կետում:    3.Նախագծի 1-ին կետի 8-րդ ենթակետի «ա» պարբերությունում անհրաժեշտ է «ՑԱՆԿ 1»-ի վերնագրից հանել «ԲԱՑԱՌՈՒԹՅԱՄԲ ՑԱՆԿ 2-Ի ՏԱՐԱԾՔՆԵՐԻ» բառերը, քանի որ ՑԱՆԿ 1-ում արդեն իսկ նշվում են միայն Կազմակերպության կողմից սպասարկվող տարածքները: Սույն ենթակետի «բ» պարբերությունում անհրաժեշտ է «խմբագրությամբ» բառը փոխարինել «բովանդակությամբ» բառով՝ համաձայն «Նորմատիվ իրավական ակտերի մասին» Օրենքի 33-րդ հոդվածի պահանջների: |  | 1. Ընդունվել է, կատարվել է լրացում:   2. Ընդունվել է մասնակի: «Հանրակացարաններ» պետական ոչ առևտրային կազմակերպության (այսուհետ՝ Կազմակերպություն) գործունեության առարկան և նպատակները հենց գործող կարգավորմամբ նախատեսված են և´ Կառավարության 2011 թվականի օգոստոսի 25-ի N 1241-Ն որոշման, և´ այդ որոշման հավելված 1-ով հաստատված կանոնադրությամբ: Դա պայմանավորված է այն հանգամանքով, որ Կառավարության 2011 թվականի օգոստոսի 25-ի N 1241-Ն որոշման, մասնավորապես մատնանշված 7-րդ կետով, ամրագրված է գործունեության նպատակի հիմնական էությունը, իսկ արդեն Կազմակերպության բուն կանոնադրության մեջ՝ քննարկվող որոշման հավելված 1-ի II-րդ գլխի՝ «Կազմակերպության գործունեության առարկան ու նպատակաները»-ում ավելի բացված է ներկայացված՝ հաշվի առնելով, որ այն հանդիսանում է Կազմակերպության կանոնադրությունը:  3. Ընդունվել է: Նախագծում կատարավել են համապատասխան փոփոխություններ: |